Luke Skywalker

Luke Skywalker je jedna z hlavných postáv fiktívneho sveta Hviezdnych vojen. Je synom Anakina Skywalkera a Padmé Amidaly. Jeho sestrou, dvojčaťom, je Princezná Leia Organa.

 Život 
Hneď po narodení bol ukrytý u svojho strýka Owena a tety Beru Larsových na púštnej planéte Tatooine pred Cisárom Palpatinom. Keď mal 19 rokov, jeho strýko odkúpil od Jawov dvoch droidov C3po a R2-D2, ktorý sa zachránili v únikovom module a patria Rebelom. Luke pri ich údržbe omylom prehrá správu od Princezny Leii, ktorá žiada o pomoc Obi-Wana Kenobiho, aby sa presunul na planétu Alderaan. Na ďalší deň sa Luke stretol s Obi-Wanom Kenobim, ktorý ho uviedol do sveta Sily a dal mu svetelný meč, ktorý používal jeho otec. Podľa slov Obiwana jeho otec bol v minulosti rytier Jedi ale bol zabitý Darth Vaderom, bývalým rytierom Jedi, ktorý podľahol temnej strane síly. Spoločne potom odchádzajú na Alderaan. Najmú si pilota Hana Sola aby ich prepravil na planétu v jeho lodi Millenium Falcon. Luke počas cesty trénuje so svetelným mečom pod dozorom Obi-Wana. Následne zisťujú, že Alderaan bol zničený Hviezdou Smrti, a do nej sa dostavujú, aby zachránili princeznú Leiu. Tam sa Obi-Wan stretne s Darth Vaderom v dueli a necháva sa zabiť. Luke jeho smrť nesie ťažko. Potom sa presúvajú na základňu Rebelov, odkiaľ vedú útok na Hviezdu Smrti. Luke pilotuje X-Wing a podarí sa mu vďaka Sile zničiť Hviezdu Smrti. Na základni sú spolu s Hanom vyznamenaní medailami. Luke sa pridáva k rebelom a pomáha im v boji s Impériom. Neskôr sa na žiadosť ducha Obi-Wana Kenobiho vydá na planétu Dagobah a učí sa od majstra Yody. Luke však vycíti, že jeho priatelia sú v nebezpečenstve a odchádza ich zachrániť, čím výcvik hneď nedokončí. Pri záchrane je konfrotovaný Darthom Vaderom a v súboji s ním sa dozvedá, že Darth Vader je jeho skutočný otec. Luke túto informáciu vstrebáva ťažko no napokon sa vyrovná s ňou. Vďaka výcviku sa Luke stáva rytierom Jedi a po smrti majstra Yody aj posledným Jediom. Taktiež sa dozvedá od ducha Obiwana, že princezná Leia je jeho sestra, ktorá bola rovnako ako on ukrytá hneď po narodení. Luke ako posledná nádej na záchranu galaxie sa rozhodne postaviť svojmu otcovi a  Cisárovi Palpatinovi. Najskôr napomôže návratu svojho otca k svetlej strane sily a obnovení sidentity Anakina Skywalkera. Nakoniec s jeho pomocou porazia Cisára Palpatina no Anakin na následky zranenia po súboji zomiera. Vďaka tomu Luke a jeho priatelia zvíťazia a načas navrátia galaxii mier a slobodu. 

Luke začne trénovať v sile svoju sestru Leiu avšak tá tréning nedokončí, kvôli vízií smrti svojho syna, ktorého v tom čase čakala. V tomto období tiež naberá ďalšie skúsenosti a pomáha v obnovovaní galaxie po vojne s Impériom. Luke vycíti novú hrozbu zo strany temnej strany sily. Dozvie o sithskom trasovači, ktorý by ho doviedol na miesto kde by našiel možnú hrozbu a vysporiadal sa s ňou. Spolu s Landom Calrissianom sa im podarí vystopovať istého lovca jediov, ktorý mal spojitosť s trasovačom. Nasledujú ho cez polku galaxie no stopu stratia na púštnej planeté Pasaana kvôli čomu túto misiu nikdy nedokončí. Neskôr založí Akadémiu Jediov na planéte Yavin 4 a začne s tréningom svojho mladého synovca Bena Sola. Ben sa po rokoch tréningu s Lukom nechá zviesť na temnú stranu Sily, neznámym užívateľom sily, ktorý si hovorí Snoke. Luke to vycíti a rozhodne sa Bena konfrotovať nazrením do jeho mysle, kde uvidí možnú budúcnosť a skazu, ktorú Ben spôsobí. V záchvate zúfalstva sa ho pokúsi zabiť, ale jeho svedomie mu to nakoniec nedovolí. Už je však neskoro a Ben Solo premenovaný na Kylo Rena zničí Lukovu Akadémiu Jediov, zabije žiakov a so zvyšnými utečie. Kylo Ren sa stane učeníkom Snoka, s ktorým z "popola" Impéria založí Prvý Rád. V skutočnosti za celým týmto plánom ťahá za nitky, Cisár Palpatine, ktorý vďaka sile opäť ožil. Luka to zničí a v pocitoch, že ako majster zlyhal, odchádza dobrovoľne do vyhnanstva na planétu Ahch-To. V období Epizódy VII je hľadaný členmi Odboja, na čele ktorého stojí jeho sestra Leia Organa. Odboj zároveň bojuje proti Prvému Rádu. Keď sa nájde mapa k miestu, kde sa nachádza Leia, vyšle novú členku Odboja Rey, Chewbaccu a droida R2D2 aby ho priviedli späť. Keď za ním príde Rey, snaží sa ho presvedčiť, aby sa vrátil naspäť a aby ju trénoval, keďže je citlivá na Silu. Luke ju zo začiatku odmieta v presvedčení že rád Jediov musí zaniknúť, no napokon sa rozhodne jej dať tri lekcie, aby porozumela ako funguje sila. Taktiež jej medzitým vysvetlí, prečo odišiel a aké udalosti ho k tomu viedli. Rey počas tréningov nadviaže spojenie s Kylo Renom cez tzv. "Force Bond" a tajne s ním komunikuje. Potom, čo to Luke zistí, vyženie Rey z ostrova. V záchvate hnevu sa pokúsi zapáliť posvätný strom Jediov spolu s Jediskými textami. Pred tým než tak urobí to zaňho spraví duch majstra Yody a poučí ho, že každý sa učí z chýb a aby predával ďalej to čo sa naučil a predovšetkým zlyhávanie, ktoré je najlepším učiteľom. Luke sa nakoniec vráti na pomoc Odboju (nie fyzicky, ale cez tzv. "projekciu v Sile"). Stretne sa so svojou sestrou Leiou a zdrží Prvý Rád pred tým, než zničí novú základňu Odboja na planéte Crait. Stretáva sa v súboji so svojím synovcom Kylo Renom. Oznámi mu, že ho všetko, čo sa stalo, mrzí, a taktiež to, že on nie je posledným Jediom, čím naráža na mladú Rey ako novú nádej. Nakoniec zmizne so slovami "ešte sa uvidíme". Luke potom s pohľadom na západ dvoch sĺnk na Ahch-To umiera vyčerpaním. V Epizóde IX sa vracia ako duch najskôr na Ahch-To, kde Rey (ktorá sa rozhodla ísť v jeho šľapajách vo vyhnanstve po tom čo zlyhala) motivuje, aby sa nebála čeliť strachu a postaviť Palpatinovi, ktorý je Reyin starý otec. Tiež jej povie ako trénoval Leiu, a odovzdá jej Lein svetelný meč. Neskôr počas súboja Rey s Palpatinom je jeden z mŕtvych Jediov ktorý ju povzbudzuje a pomáha jej, vďaka čomu Rey definitívne porazí Palpatina. Neskôr sa objaví na Tatooine spoločne s Leiou. 

Kategória:Postavy Hviezdnych vojen
Kategória:Fiktívni bojovníci